Bestyrelsesmøde den 30. september 2026
Deltagere: Mikkel, Jeppe, Michelle, Signe og Christian 

1. Snerydning
Christian har endnu ikke kontaktet Amager Rullegræs vedr. fornyelse af aftalen for 2026/27. Der var enighed i bestyrelsen om, at det mandat, som der blev givet under drøftelsen på generalforsamlingen i 2026 hverken indebar en udvidelse eller en reduktion af den snerydningsindsats, som vi ønsker.
Christian undersøger om der evt. er en rabat ved at indgå aftalen for flere år.  
2. Hvordan gik sommerfesten?
Der var ca. 70 deltagere til festen, og tilbagemeldingerne var gode. God tilslutning til teltopslagning og generelt god stemning. 
Bestyrelsen håber, at nogle vil fortsætte denne tradition, og vil opfordre medlemmer til at hjælpe med at få dette op at stå evt. i forbindelse med generalforsamling.
3. Opfølgning på Røde Mellemvej 46
Mikkel har drøftet sagen med én af de berørte grundejere, og opfordret til, at de selv forsøger at genoptage/videreføre sagen ved Københavns Kommune omkring anvendelse af grunden til erhverv. Bestyrelsen vil om nødvendigt støtte op og bidrage i det omfang, dette måtte vise sig nødvendigt 
4. Halloween
Bestyrelsen sender en udmelding om, at hvis man har græskar med lys i foran sit hus, så modtager man gerne besøg. 
5. Veje
Bestyrelsen drøftede vejenes tilstand og forskellige muligheder for at komme et skridt nærmere et oplæg til en kommende generalforsamling. Bestyrelsen drøftede muligheder for opdeling af projektet i flere entrepriser, finansiering og alternative vejløsninger.

Bestyrelsen vil arbejde videre med et punkt til drøftelse på næste generalforsamling. 

